หุ้นรฟฟ.รูดยกแผง! หวั่นกฟผ.หั่นปริมาณรับซื้อไฟฯ-เลื่อน “ซีโอดี” SPP โบรกฯยังแนะซื้อ
หุ้นรฟฟ.รูดยกแผง! หวั่นกฟผ.หั่นปริมาณรับซื้อไฟฯ-เลื่อน “ซีโอดี” SPP โบรกฯยังแนะซื้อ
หุ้นรฟฟ.รูดหนัก! วิตก กฟผ.เล็งหั่นปริมาณรับซื้อไฟฯ-เลื่อน “ซีโอดี” SPP โบรกฯยังแนะซื้อ
5 พ.ค. 2563

บริษัทหลักทรัพย์เอเซียพลัส จำกัด ระบุในบทวิเคราะห์ (5 พ.ค.63) ว่า การไฟฟ้าฝ่ายผลิตแห่งประเทศไทย (กฟผ.) เตรียมเจรจาผู้ประกอบการโรงไฟฟ้ารายเล็ก (SPP) ขอลดปริมาณรับซื้อไฟฟ้าลง และขอเลื่อนการจ่ายไฟเชิงพาณิชย์ (COD) โรงไฟฟ้า SPP ที่จะเข้าสู่ระบบปี 2563 พร้อมทั้งสั่งให้ PTT หาโอกาสซื้อ LNG มากขึ้นในช่วงราคาถูก และซื้อก๊าซฯอ่าวไทยลดลง โดยคาดจะเห็นตัวเลขมากขึ้นสัปดาห์หน้า
ทั้งนี้ มองว่า เบื้องต้นถือเป็น sentiment เชิงลบต่อหุ้นในกลุ่มโรงไฟฟ้าที่มี SPP ที่ใช้ก๊าซฯเป็นเชื้อเพลิง (ปกติ 60-75% ของ MW จะขายให้กับ EGAT ส่วน MW ที่เหลือขายให้ลูกค้าอุตสาหกรรม) ซึ่งได้แก่ GPSC, BGRIM, GULF โดยฝ่ายวิจัยได้สอบถามไปยังผู้บริหารหุ้นในกลุ่มฯหลายรายพบว่า ปกติแล้วสัญญาซื้อขายไฟฟ้า (PPA) ของ SPP ที่ใช้ก๊าซฯเป็นเชื้อเพลิงให้กับ EGAT จะมีปริมาณรับซื้อไฟขั้นต่ำ (Minimum Take) เฉลี่ยไม่ต่ำกว่า 80% ของปริมาณที่ผลิตได้ทั้งหมดในปีนั้น
โดยประเด็นดังกล่าวยังอยู่ระหว่างเจรจาถึงแนวทางที่จะเกิดขึ้นว่าจะเป็นอย่างไร อาทิเช่น หากปี 2563 มีการเจรจาเพื่อขอลดการรับซื้อในช่วงที่ความต้องการไฟลดลงจากผลกระทบของ COVID-19 ซึ่งทำให้ปริมาณสำรองไฟฟ้าของประเทศขึ้นมาอยู่ที่ระดับ 40% ของกำลังการผลิตไฟทั้งหมดจริง EGAT อาจจะมีการรับซื้อไฟเพื่อชดเชยรายได้กลับมาให้ได้ตามสัญญาในภายหลัง เป็นต้น
ทั้งนี้ฝ่ายวิจัยยังเชื่อว่าด้วยราคาหุ้นในกลุ่มฯ (GPSC([email protected]), BGRIM([email protected]), GULF([email protected]), EGCO([email protected]), RATCH([email protected]), BPP([email protected])) แต่ละตัวที่เพิ่มขึ้นอย่างรวดเร็วกว่า 15-30% ในเวลาเพียงแค่ 1 เดือน ทำให้มีโอกาสที่ราคาหุ้นจะปรับฐาน จึงแนะนำหาจังหวะเข้าซื้อเมื่อราคาอ่อนตัว
อนึ่ง ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ปิดตลาดวันนี้ที่ 68.25 บาท ลบ 2.25 บาท หรือ 3.19% ด้วยมูลค่าซื้อขาย 887.15 ล้านบาท
ด้าน ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ปิดตลาดวันนี้ที่ 43 บาท ลบ 1.75 บาท หรือ 3.91% ด้วยมูลค่าซื้อขาย 516.27 ล้านบาท
ขณะที่ ราคาหุ้น บริษัท ผลิตไฟฟ้า จำกัด (มหาชน) หรือ EGCO ปิดตลาดวันนี้ที่ 269 บาท ลบ 17 บาท หรือ 5.94% ด้วยมูลค่าซื้อขาย 916.02 ล้านบาท
อีกทั้ง ราคาหุ้น บริษัท ราช กรุ๊ป จำกัด (มหาชน) หรือ RATCH ปิดตลาดวันนี้ที่ 65.25 บาท ลบ 1.25 บาท หรือ 1.88% ด้วยมูลค่าซื้อขาย 642.28 ล้านบาท และราคาหุ้น บริษัท บ้านปู เพาเวอร์ จำกัด (มหาชน) หรือ BPP ปิดตลาดวันนี้ที่ 15.10 บาท ลบ 0.50 บาท หรือ 3.21% ด้วยมูลค่าซื้อขาย 22.08 ล้านบาท